OSNOVNA ŠKOLA JANKA LESKOVARA

 PREGRADA

KLASA:112-07/20-01/11

URBROJ:2214-01-380-24-20-01/2

Pregrada, 5.11.2020.

Na temelju članka 3. i 4. Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj Osnovne škole Janka Leskovara (KLASA: 112-01/19-01/1, URBROJ:2214-01-380-24-19 od 8.3.2019. godine) Komisija za vrednovanje kandidata objavljuje

**Sadržaj i način testiranja kandidata za učitelja/icu razredne nastave:**

Sukladno odredbama Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj Osnovne škole Janka Leskovara provest će se provjera znanja i sposobnosti kandidata.

Provjera se sastoji od dva dijela: pisane provjere kandidata (testiranja ) i razgovora (intervjua) kandidata s Komisijom.

Kandidati su obvezni pristupiti provjeri znanja i sposobnosti putem pisanog testiranja.

Ako kandidat/kinja ne pristupi testiranju, smatra se da je povukao prijavu na natječaj.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidat/kinje prije testiranja.

Testiranju ne mogu pristupiti kandidati koji ne mogu dokazati identitet i osobe za koje je Komisija utvrdila da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidata, Komisija će podijeliti testove kandidatima.

Po zaprimanju testa kandidati su dužni upisati ime i prezime na za to označenom mjestu na testu. Test se piše isključivo kemijskom olovkom. Test sadrži 10 pitanja.

Za vrijeme testiranja nije dopušteno:

-koristiti se bilo kakvom literaturom odnosno bilješkama

-koristiti mobitel ili druga komunikacijska sredstva

-napuštati prostoriju u kojoj se testiranje odvija

-razgovarati se s ostalim kandidatima.

Ako kandidat postupi suprotno pravilima testiranja, bit će udaljen s testiranja, a njegov rezultat Komisija neće priznati niti ocijeniti.

Nakon obavljenog testiranja, Komisija utvrđuje rezultat testiranja za svakog kandidata koji je pristupio testiranju. Pravo na pristup razgovoru s povjerenstvom ostvaruje kandidat koji je na testu ostvario najmanje 5 od ukupno 10 mogućih bodova.

Rezultate testiranja i poziv kandidatima na razgovor (intervju) Komisija će objaviti na mrežnoj stranici škole <http://os-pregrada.skole.hr/natje_aji?cal_ts=1430431200>.

**Pravni izvori za pripremu kandidata za testiranje:**

1.Zakon o odgoju i obrazovanju u osnovnoj i srednjoj školi (NN [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69),  [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671), [07/17](http://www.zakon.hr/cms.htm?id=17751), [68/18](https://www.zakon.hr/cms.htm?id=31279))

2.Pravilnik o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi (NN 124/09. i 73/10.)

3.Pravilnik o izvođenu izleta, ekskurzija i drugih odgojno-obrazovnih aktivnosti izvan škole (NN 67/14. i 81/15.)

4. Pravilnik o načinima, postupcima i elementima vrednovanja učenika u osnovnoj i srednjoj školi (NN[112/2010](https://narodne-novine.nn.hr/clanci/sluzbeni/2010_09_112_2973.html) , [82/2019](https://narodne-novine.nn.hr/clanci/sluzbeni/2019_09_82_1709.html))

5.Pravilnik o kriterijima za izricanje pedagoških mjera (NN 94/23015, 3/2017)

KOMISIJA ZA VREDNOVANJE KANDIDATA